Kongres Sjedinjenih Američkih Država
Kongres Sjedinjenih Američkih Država zakonodavno je tijelo federalne vlade Sjedinjenih Američkih Država. Ono se sastoji od dva doma, Zastupničkog doma (House of Representatives) i Senata (Senate). Zastupnički dom ima 435 članova, od kojih svaki predstavlja kongresni okrug i služi dvogodišnji mandat. Zastupnička mjesta dodijeljena su između država prema broju stanovnika. Svaka država ima dva senatora, bez obzira na broj stanovnika. Postoji 100 senatora, koji služe šestogodišnji mandat. I senatori i zastupnici biraju se direktnim izborima. Ustav Sjedinjenih Američkih Država dodjeljuje sve zakonodavne ovlasti federalnoj vladi u Kongresu. Ovlasti Kongresa ograničene su na one nabrojane u Ustavu; sve ostale dodijeljene su državama i stanovništvu. Kongres može uređivati trgovinu među državama i vanjsku trgovinu, nametati poreze, organizirati federalne sudove, upravljati vojskom, proglasiti rat i provoditi neke druge "potrebne" ovlasti. Zastupnički dom i Senat podjednaki su domovi. Ipak, postoje neke specijalne ovlasti dodijeljene samo jednom domu. Savjet i odobrenje Senata potrebni su za potvrđivanje predsjedničke nominacije na visoke izvršne i sudske pozicije te ugovora. Računi za skupljanje prihoda moraju nastati u Zastupničkom domu i samo on može pokrenuti proces pobijanja. Kongres se sastaje u prijestonici Sjedinjenih Američkih Država, Washingtonu.